
S-au scurs 80 de ani de la marea tragedie din 4 aprilie 
1944, cand Bucureştii, capitala României, au fost victima 
unui masiv bombardament al aviaţiei americane. Au fost 
vizate ţinte civile, cu deosebire zona Gării de Nord, dar şi 
partea centrală a oraşului. Bombardarea acestora nu a 
avut justificare militară, deoarece frontul se afla la peste 
300 km, pe linia laşi-Chişinău, iar luptele încetaseră de la 
sfârşitul lunii martie. Ostilitățile aveau să se reia abia la 20 
august. 


În ziua de 4 aprilie 1944 au murit spulberati de bombele 
americane 2.942 civili români, iar 2.126 au fost răniţi. 


Dar momentul tragic al bombardamentului criminal 
împotriva civililor români din 4 aprilie 1944 nu este singular, 
are copii fidele atât în timpul celui de-Al Doilea Război 
Mondial, dar și după. 


- Între 13 și 15 februarie 1945 - cu 12 săptămâni înainte de 
capitularea necondiționată a Germaniei în Al Doilea Război 
Mondial - 245 de bombardiere ,Lancaster” aparținând 
forțelor aeriene americane (U.S.A.F.) și britanice (R.A.F.), 
au decolat din Marea Britanie și au bombardat orașul 
german Dresda, obiectiv civil. pe atunci un oraş cu 630.000 

Aproximativ 3.000 de bombe grele, 250 de bombe 
incendiare şi 400.000 de proiectile explozive de mare putere au fost lansate asupra „Florenței de pe 
Elba”, cum era supranumit oraşul Dresda datorită bijuteriilor sale arhitectonice şi numeroaselor sale 
opere de artă. Totul s-a petrecut în numai 23 de minute, timp în care între 40.000 și 25.000 de civili au 
căzut victime. 


- Pe 17 ianuarie 1991 a fost declanșată în forţă operaţiunea „Furtună în Desert” (primul război 
transmis în direct la televizor). „Războiul din Golf” a oferit prilejul reporterului C.N.N. Peter Arnett, aflat 
pe acoperişul hotelului „Al Rashid” din centrul Bagdadului să comenteze în direct bombardamentul 
american folosind memorabilul slogan: „Să lăsăm omenirea să audă cum sună războiul”. 


Exploziile şi impulsurile luminoase apărute pe sticla ecranelor tv au rămas întipărite în memoria 
colectivă. Imagini cu instalaţii petroliere incendiate - act atribuit lui Saddam Hussein - au intoxicat 
omenirea cu marea minciună că acesta ar fi deţinut arme de distrugere in masă. Memorabila a rămas 
şi filmarea asasinării acestuia prin spânzurare, alt act criminal. 


- La 24 martie 1999, bombardamentele forțelor N.A.T.O. asupra Serbiei (fără acordul Consiliului 
O.N.U.) au avut ca victime mii de civili. Regretabil, Președintele României de atunci, Emil 
Constantinescu, a permis survolarea spaţiului aerian al României de către avioanele militare 
N.A.T.O., deși România nu era nici membră U.E., nici membră N.A.T.O. Ungaria, membră NATO, nu a 
permis avioanelor să survoleze spaţiul aerian al Ungariei. Servilismul fără limite și demnitatea au stat 
fata în fata. Președintele Slobodan Miloșevici a fost ,judecat” de Tribunalul International de la Haga si 
în final declarat nevinovat. Intre timp acuzatul” s-ar fi „sinucis” prin lipsa de medicamente 
adecvate. Sârbii nu iartă și nu ne iartă. 


- La 19 martie 2011 - după ce preşedintele Nicolas Sarkozy (o caricatură gen Macron - condamnat 
ulterior la un an de închisoare[1] - a anunţat începerea unei acţiuni militare occidentale conduse de 
Paris, prin bombardarea Libiei. Franţa, Marea Britanie şi Canada şi-au trimis avioanele militare în 
Libia. Justificarea? „Pentru a opri măcelul pe care-l săvârşesc trupele loiale colonelului Gaddafi”. 
Hillary Clinton, secretarul de stat american de atunci, a explicat că acțiunea implică bombardarea 
unor obiective „pentru a proteja populaţia, avioanele şi piloţii T2]. 


În toate cazurile prezentate, autorii sunt aceiași sub aspecte diferite, dar nici un Tribunal Internaţional 
nu a judecat cauzele. 


La 24 februarie 2022, Federaţia Rusă a declanșat Operaţiunea militară împotriva Ucrainei, pentru a-și 
apăra conationalii aflaţi pe teritoriul statului artificial creat pe timpul U.R.S.S. si pentru denazificarea 
Ucrainei. La comandă unică, întreg mapamondul a condamnat intervetia rusă, a alimentat cu 
arsenale întregi haita saltimbancului kievian. Încă actualul chiriaș la Cotroceni îi tine isonul și-i dă 
asigurări: „Vom sprijini Ucraina, inclusiv militar, cat va fi nevoie!”. 


In numele cui a emis o asemenea declaraţie iresponsabilă fără a întreba poporul român? Klaus 
Werner lohannis nu mai este demult șef de stat. Nu are cum. Fiindcă România nu mai este nici măcar 
colonie, este doar un teritoriu devastat de Occident de bogății naturale, teritoriu aflat astăzi sub 
ocupație militară străină. 


Grigore Alexandrescu, în celebra sa fabulă „Câinele și cățelul” a scos adevărul la suprafaţă : 
„Adevărat vorbeam/ Că nu iubesc mândria si că urăsc pe lei,/ Că voi egalitate, dar nu pentru cätei.// 
Aceasta între noi adesea o vedem,/ Si numai cu cei mari egalitate vrem”. 


lată că Istoria nu iartă, se răzbună, repetându-se. 

